शीर्षक: टीम की मर्यादा बनाए रखें विराट: बीसीसीआई\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
बीसीसीआई ने एक प्रेस रिलीज़ जारी कर कहा है कि पर्थ में हुई इस घटना का संज्ञान उसने लिया है.

बीसीसीआई के नवनियुक्त सचिव अनुराग ठाकुर की ओर से जारी इस रिलीज़ के मुताबिक़ संबंधित खिलाड़ी से कहा गया है कि वे भारतीय टीम की मर्यादा बनाए रखें और भविष्य में ऐसा व्यवहार न करें.

उप कप्तान विराट कोहली पर आरोप है कि उन्होंने पिछले दिनों पर्थ में टीम के अभ्यास सत्र से लौटते समय एकाएक एक पत्रकार पर गालियों की बौछार कर दी. 

माफ़ी

बाद में ऐसी रिपोर्टें भी सामने आईं कि कोहली ने उस पत्रकार को कोई और पत्रकार समझा था, जिन्होंने विराट कोहली और उनकी गर्ल फ़्रेंड अनुष्का शर्मा के बारे में कोई लेख लिखा था.

समाप्त

विराट कोहली को जब ये बात समझ में आई, तो उन्होंने एक अन्य पत्रकार के माध्यम से माफ़ी मांगी.

अब बीसीसीआई का कहना है कि वो इस मुद्दे पर भारतीय टीम प्रबंधन से संपर्क में है और उन्हें सलाह दी गई है कि ऐसी घटनाएँ भविष्य में न हों.

क्रिकेट बोर्ड ने क्रिकेट की लोकप्रियता बढ़ाने और मैचों को कवर करने में मीडिया की भूमिका की सराहना करते हुए कहा है कि वो अन्य पक्ष (पत्रकार) से अनुरोध करते हैं कि अब आगे बढ़ने की आवश्यकता है और इस विश्व कप में भारत के अभियान पर ध्यान केंद्रित करने की आवश्यकता है.

(बीबीसी हिन्दी के एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर भी फ़ॉलो कर सकते हैं.)